**Μανούλα**

Η πρώτη λέξη που θα πω τα μάτια σαν ανοίξω

«Μανούλα» θα ναι πάντοτε να ‘ρθει να τη φιλήσω

Μ΄ ένα πολύ γλυκό φιλί στην αγκαλιά με παίρνει

τον ήλιο δίπλα με χαρά νομίζω ότι φέρνει.

Ανάλαφρα, χαρούμενα στο σπίτι τριγυρίζω

κι ας είναι χιόνια στα βουνά την άνοιξη μυρίζω.

Έχω την πιο γλυκιά μανούλα, την αγαπώ πολύ - πολύ

γιατί για μένα είναι ευχούλα που μ’ έφερε σ΄ αυτή τη γη.

Σαν μ΄ αγκαλιάζει με φιλάει νιώθω ν΄ ανοίγει ο ουρανός

Χίλια λουλούδια γύρω ανθίζουν κι ο ήλιος είναι λαμπερός.

<https://youtu.be/5j8L9hcJPao>

(Παιδική χορωδία Σπύρου Λάμπρου)

**Νανούρισμα από τη μαμά**

Κλείσε τα μάτια σου απαλά Μες τη ζεστή της αγκαλιά

κοιμήσου κι όνειρα γλυκά θα σου χαϊδεύει τα μαλλιά

κι άκου τραγούδι παιδικό θα σε γεμίζει με φιλιά

νανούρισμα από τη μαμά. ειν΄ η γλυκιά σου η μαμά.

<https://youtu.be/n96A8ootHz8>

**Η καλύτερη μαμά του κόσμου**

Η καλύτερη μαμά του κόσμου (2)

είναι απ’ όλες τις μανούλες η δική μου μαμά

που με παίρνει αγκαλιά και μου δίνει φιλιά

 αχ πως σ’ αγαπάω μαμά!

Στο πλευρό μου είναι πάντα ότι κι αν μου συμβεί

σαν νεράιδα ζωντανεύει κάθε ευχή μου κρυφή

λες και ξέρει τι ζητάω πριν ακόμη το πω

αχ μανούλα μου, καρδούλα μου πολύ σ’ αγαπώ!

Η καλύτερη μαμά του κόσμου (2)

 είναι απ’ όλες τις μανούλες η δική μου μαμά

που με παίρνει αγκαλιά και μου δίνει φιλιά

αχ πως σ ’αγαπάω μαμά!

'Ενα βράδυ θα σου γράψω πάνω στον ουρανό

με λεξούλες από αστέρια πως πολύ σ’ αγαπώ

κι αν μια μέρα του χειμώνα αισθανθείς παγωνιά

θα φωνάξω εγώ τον ήλιο να τη διώξει μακριά!

Η καλύτερη μαμά του κόσμου η καλύτερη μαμά του κόσμου

είναι απ ’όλες τις μανούλες η δική μου μαμά

που με παίρνει αγκαλιά και μου δίνει φιλιά

αχ πως σ ’αγαπάω μαμά!

<https://youtu.be/_ypu_AeIFAc>

**Πώς να πειράξω τη μητέρα**

**Ποίηση:** Γιώργος Βιζυηνός

Πώς να πειράξω τη μητέρα, να κάμω να μου λυπηθεί

που όλη νύχτα κι όλη μέρα για το καλό μου προσπαθεί;

Αυτή στα στήθη τα γλυκά της με είχε βρέφος απαλό

με κάθιζε στα γόνατά της και μ' έμαθε να ομιλώ.

Αυτή με τρέφει και με ντύνει όλο το χρόνο που γυρνά

και δίπλα στη μικρή μου κλίνη σαν αρρωστήσω ξαγρυπνά.

Αυτή σαν πέσω και χτυπήσω φιλά να γιάνει την πληγή

αυτή τι πρέπει να αφήσω και τι να κάμω μ' οδηγεί.

Πώς το λοιπόν τέτοια μητέρα να κάμω να μου λυπηθεί

που όλη νύχτα κι όλη μέρα για το καλό μου προσπαθεί;

<https://youtu.be/CC0Gq43mx4o>

# Ένα υπέροχο τραγούδι που μιλά για τη μητέρα… χωρίς να έχει λόγια.

Ένα ορχηστρικό τραγούδι του Κύπριου συνθέτη Γιώργου Χατζηπιερή, από τον δίσκο με τα παιδικά τραγούδια «Τα ταξίδια του Τεμπέλη Δράκου»

 <https://youtu.be/hcrM102AxEU>